PolyAgent/wiki_georgian_en_parallel_20231101 huggingface dataset:
ნაბაკევის ჯვარცმის ეკლესია

ნაბაკევის ჯვარცმის ეკლესია — არქიტექტურული ძეგლი ნაბაკევში, სამტრედიის მუნიციპალიტეტი.
"ჯვარცმის" სახელობის ეკლესია წარმოადგენს მცირე ზომის დარბაზულ ნაგებობას. ეკლესიის სამშენებლო მასალაში სხვადასხვა ქრონოლოგიური ფენა განირჩევა. თავდაპირველად ნაგები იყო ბაცი ყვითელი და მოთეთრო ნაცრისფერი თლილი კვადრებით დუღაბზე. ქვების ზომის სხვადასხვაობის მიუხედავად წყობის რიგებში თარაზულობა იგრძნობა. რიგებს შორის დარჩენილი ადგილები შევსებულია მცირე ზომის თლილი ქვით. ასეთი წყობა შემორჩენილია აღმოსავლეთ, სამხრეთ და ჩრდილოეთ კედელზე. ამავე კედლებზე მოპირკეთება ნაწილობრივ შეცვლილია აგურით და ფლეთილი ქვით. მცირე შიდა სივრცე აღმოსავლეთით დასრულებულია სწორკუთხა აბსიდით. მასში, ცენტრში გაჭრილია ორი სარკმელი ვერტიკალური მიმართულებით. ზედა, მაღალი არქიტრავულია, ქვედა მცირე, შეისრული თაღით გადახურული. ერთი სწორკუთხა სარკმელი მოთავსებულია დასავლეთ კედელში. მისი ფორმა შიგნიდან გარეთ ვიწროვდება. გრძივ კედლებსა და აბსიდაში ნიშებია გაკეთებული. შესასვლელი დატანებული აქვს დასავლეთიდან. ინტერიერის კედლები შელესილშებათქაშებულია და მოხატულია. იქ, სადაც ბათქაში ჩამოცვენილია განირჩევა მოხატულობის ორი ქრონოლოგიური ფენა. ზედა უფრო გვიანდელი ფენა მოხატულია ბიბლიური სიუჟეტებით და იმ პირთა გამოსახულებებით, რომლებიც იყვნენ ამ ეკლესიის ხელმეორედ აღმშენებელნი. ფერადოვან გამაში სჭარბობს შინდისფერი, მოყავისფრო, ლურჯი, ფონები - თეთრი მოხატული ტალღისებრი, წყვეტილი ხასიათის ორნამენტით. ადრინდელი პერიოდის მხატვრობა გამოირჩევა მინიატურული შესრულებით. შავი ფონი დაფარულია პეიზაჟებით, არქიტექტურული ნაგებობებით. მოხატულობა ფრიზულად მიუყვება კედლებს. სიუჟეტები გამოიყოფა რეგისტრების საშუალებით. ფასადები სადაა. დეკორატიული ელემენტებიდან აღსანიშნავია ვერძის თავის გორელიეფური გამოსახულება დასავლეთ ფასადზე. და სარკმლის მოჩარჩოება ლილვით. კარის პორტალის მორთულობა შერჩენილია მარჯვენა ქვედა კუთხეში, აქ გამოყენებულია შეწყვილებული სვეტნარის მოტივი დაღარული ლენტოვანი წნულით. სვეტნარი დასრულებულია მანჟეტებით. ამავე კედლის ჩრდილოეთ მხარეს წყობაში ჩატანებულია სარკმლის მორთულობის ორნამენტული დეტალი. ჩრდილოეთ ფასადის აღმოსავლეთ კუთხეში ჩასმულია ჩუქურთმიანი ქვის ფრაგმენტი. დასავლეთ ფასადს ნაწილობრივ ფარავს დაბალი სწორკუთხა მინაშენი, გარედან იგი უსახურია, ინტერიერის კედლებზე კი შემორჩენილია მინიატურული მხატვრობა.
რესურსები ინტერნეტში
სამტრედიის მუნიციპალიტეტის ტაძრები
გრადიშულ-ხორვატული ენა

გრადიშულ-ხორვატული ენა
გრადიშულ-ხორვატული არის ჩაკავური დიალექტის რეგიონალური ვარიანტი. რომელიც მიეკუთვნება ხორვატულ ენას და საუბრობენ: ავსტრიაში, უნგრეთში, ჩეხეთსა და სლოვაკეთში. ის ავსტრიის შტატ ბურგენლანდში აღიარებული მცირე ენაა და 2001 წლის მიხედვით მასზე დაახლოებით 19 000 ადამიანი საუბრობს.
დამწერლობა
დამწერლობაში ძირითადად გამოიყენება ჩკავური დილექტის სიტყვები, რომელზეც ასევე გავლენას ახდენენ ბურგენლანდში გავრცელებული სხვა ხორვატიული დიალექტები. დამწერლობაში გამოიყენება ლათინური ანბანი რომელიც ისევეა მოდიფიცირებული როგორც ხორვატული ანბანი.
სასაუბრო
საუბრისას ავსტრიაში მცხოვრები ხორვატები ძირითადად იყენებენ შტოკავურ, კაიკავურ და ვენასთან ახლოს ჩაკავურ დიალექტებს.
მამაო ჩვენო სლოვენიურ, გრადიშულ-ხორვატულ და ხორვატულ ენებზე
(იხილეთ მამაო ჩვენო ქართულად).
რესურსები ინტერნეტში
Burgenland Croatian Center in Vienna (ინგლისური, ხორვატიული, გერმანული)
Scientific Institute of the Burgenland Croats (ხორვატიული და გერმანული)
Croatian Cultural and Documentation Center in Eisenstadt/Željezno (გერმანული)
ხორვატიული ენა
ავსტრიის ენები
ალფეროვსკაია (აზლეცკოეს სასოფლო დასახლება)

ალფეროვსკაია (აზლეცკოეს სასოფლო დასახლება)
ალფეროვსკაია — სოფელი რუსეთში, ვოლოგდის ოლქში, ხაროვსკის რაიონში. სოფელი შედის აზლეცკოეს სასოფლო დასახლების შემადგენლობაში, მოსახლეობა 2002 წლის მონაცემებით 13 ადამიანს შეადგენდა.
იხილეთ აგრეთვე
ხაროვსკის რაიონის დასახლებული პუნქტები
რესურსები ინტერნეტში
ალფეროვსკაია
სქოლიო
ხაროვსკის რაიონის დასახლებული პუნქტები
სარაია

სარაია — სოფელი ბულგარეთში. 2010 წლის მონაცემებით მოსახლეობა შეადგენს 1402 კაცს.
ბულგარეთის სოფლები
Polyrhachis textor

Polyrhachis textor — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
ტუნისის ჰიმნი

ტუნისის ჰიმნი
სამშობლოს დამცველები — ტუნისის ეროვნული ჰიმნი. ტექსტის ავტორებია: მოსტაფა სადიქ ალ-რაფიი და აბულ-ქაჯემ ეჩჰები.
ისტორია
ჰიმნის სიტყვები მოდის ლიბანში დაბადებული ეგვიპტელი პოეტის, მოსტაფა სადიქ ალ-რაფიის 1930 წლის ლექსიდან. მიუხედავად იმისა, რომ ზოგი ამბობს, რომ მელოდია ლექსისთვის იყო დაკომპლექტებული მუჰამედ აბდელ ვაჰაბი მიერ, ტუნისელი მუსიკათმცოდნე სალაჰ ელ-მაჰდი აცხადებს, რომ ჰიმნის მელოდია დაიწერა პოეტ აჰმედ ხეირედინის მიერ, ხოლო ორიგინალური მუსიკა პოემისთვის იყო დაკომპლექტებული ზაქარია აჰმადის მიერ.
ჰიმნის ბოლო ვერსია დაიწერა აბულ-ქაჯემ ეჩჰების მიერ. ელ-მაჰდის თქმით, ჰიმნის ეს ვერსია, 1955 წლის ივნისში ნაციონალისტმა მონგი სლიმმა გამოიყენა ჰიმნად.
ცნობილი, როგორც რევოლუციის ჰიმნი, იგი ჟღერდებოდა მმართველი პარტიის Neo Destour-ის შეხვედრების დროს, რომელმაც მოგვიანებით შეცვალა თავისი სახელი და გახდა სოციალისტური დესტურის პარტია. Ḥumāt al-Ḥimá დროებით გამოიყენებოდა, როგორც ეროვნული ჰიმნი, მონარქიის დასარულს 1957 წლის 25 ივლისიდან 1957 წლამდე, როდესაც მიიღეს ჰიმნად ალ-ხალიდი, როგორც ოფიციალური ჰიმნი, ხოლო 1958 წლის 20 მარტს, იგი შეცვალა Salam al-Bey-მა. Ḥumāt al-Ḥimá ჩაანაცვლა ალ-ხალიდმა, 1987 წლის 7 ნოემბრის პუტჩის დროს, რომელიც მოაწყო პრეზიდენტმა ზინ ელ-აბიდინ ბენ ალიმ.
ტექსტი
ეროვნული ჰიმნი
პოემის ორიგინალი
იხილეთ აგრეთვე
ტუნისის დროშა
ტუნისის გერბი
სქოლიო
ტუნისის ეროვნული სიმბოლოები
ეროვნული ჰიმნები
Force Majeure (ალბომი)

Force Majeure (ალბომი)
Force Majeure — ჯგუფ Tangerine Dream-ის 1979 წლის სტუდიური ალბომი. თავდაპირველად გამოიცა გამჭვირვალე გრამფირფიტაზე.Stratosfear-ის შემდეგ ეს არის ჯგუფის განვითარება უფრო მელოდიური ჟღერადობის მიმართულებით, რომელიც 1980-იანებში ჩამოუყალიბდა, გიტარების, დასარტყმელი საკრავებისა და სხვადასხვა მუსიკალური სუიტის შერწყმით, რაც უფრო მეტად პროგრესული როკის ელემენტია, ვიდრე ბერლინის სკოლის ტრადიცია.
ბრიტანეთში Force Majeure იყო ჯგუფის მეოთხე ყველაზე გაყიდვადი ალბომი, რომელიც ჩარტში 26-ე პოზიციამდე ავიდა და 7 კვირა იმყოფებოდა.
სიმღერების სია
სქოლიო
1979 წლის ალბომები
Tangerine Dream-ის ალბომები
Virgin Records-ის ალბომები
ენის წარმოშობა

ენის წარმოშობა — კაცობრიობა უხსოვარი დროიდან დაინტერესდა როდის და რა პირობებში გაჩნდა ენა, რით აიხსნება მსოფლიოს ენების სიმრავლე, თავდაპირველად რომელი ენა ჩაისახა - ეს ის კითხვებია, რომლებიც უძველეს ადამიანს გაუჩნდა, რაზეც მოწმობს მრავალი ხალხის ზეპირსიტყვიერებაში არსებული მრავალი ლეგენდა და მითი ენის წარმოშობის შესახებ. ამ უძველესი ხალხური აზროვნების შედეგი აღბეჭდილია მრავალფეროვან ფოლკლორულ გადმოცემებში.
ხალხური გადმოცემები ენის წარმოშობის შესახებ
ესტონური
ერთი-ერთი ესტონური ზღაპარი მოგვითხრობს, რომ იყო ბრძენი ბერიკაცი, რომელმაც წყლით სავსე ქვაბი ცეცხლზე შემოდგა. წყალი წამოდუღდა და დაიწყო ჩუხჩუხი, სისინი და შიშინი. ამ დროს ბრძენმა მოუხმო დედამიწის ხალხებს და ვინც ჩუხჩუხის დროს მოვიდა, იმ ხალხმა რაკრაკა ბგერებით დაიწყო საუბარი, ხოლო ვინც სისინის დროს - სისინა ლაპარაკი და ა.შ. ესტონელები ყველაზე ადრე გამოცხადდნენ ქვაბთან და ამიტომაც ამეტყველებულან თვით ბრძენი კაცის ენაზე.
ბერძნული
უძველეს ხანაში ადამიანები მშვიდობიანად ცხოვრობდნენ ერთად, არც ქალაქები ჰქონიათ, არც კანონები, არც რამე წეს-წყობილება; ლაპარაკობდნენ საერთო ენით და ემორჩილებოდნენ ერთ ღმერთს - ზევსს. დროთა ვითარებაში ჰერმესმა სხვადასხვა კილოკავი გააჩინა და კაცობრიობა გაყო ხალხებად.
ალათაური ლეგენდა
უხსოვარ დროს ალათაელებს (თურქული ტომი) ჰქონიათ დედამიწის ზურგზე ერთადერთი სიბრძნის წიგნი. ალათაელები მომთაბარე ცხოვრებას ეწეოდნენ. ერთხელ კოკისპირულ წვიმაში მოსულა და ცხენზე აკიდებული ეს დიდი წიგნი სულ დასველებიათ. მეორე დღეს კაშკაშა მზეზე გაუფენიათ. ერთ-ერთი ძროხა მიპარულა და წიგნი დაუღეჭავს. მას შემდეგ სხვადასხვა ენაზე ალაპარაკებულან.
რას ამბობს ბიბლია
ბიბლიის იმ ადგილას, სადაც მოთხრობილია სამყაროს გაჩენის ამბები. საგნის სახელები ღმერთმა ადამს ამცნო. წიგნის მეორე ნაწილში კი ვგებულობთ რომ, როცა პირველი ადმიანი გაჩნდა, ღმერთმა აჩვენა ყველა საგანი და არსება, ხოლო ადამიანმა მათ სახელები გამოუგონა. ხოლო ასეთ სიმრავლეს ბაბილონის გოდოლის მითით ხსნის: ადამიანებს გადაუწყვეტიათ აეგოთ ბაბილონის გოდოლი, ესე იგი ისეთი მაღალი შენობა, რომელიც ცას მისწვდებოდა. ღმერთს ამ გაზრახვისთვის ხელი შეუშლია და კოშკის მშენებლებისთვის ენა აურევია, სხვადასხვა ენაზე აულაპარაკებია, ისე რომ ერთმანეთის ვერაფერი გაეგოთ. ამგვარად ჩაფუშულა კოშკის მშენებლობის გეგმა.
ლიტერატურა
შოთა ძიძიგური, «სიტყვის ცხოვრება»; თბილისი, „მერანი“; 1988; გვ. 22-23;
Botha, R. and C. Knight (2009). The Prehistory of Language. Oxford: Oxford University Press. ISBN 978-0-19-954587-2.
Botha, R and C. Knight (2009). The Cradle of Language. Oxford: Oxford University Press. ISBN 978-0-19-954585-8.
Cangelosi, A., A. Greco, and Harnad, S. (2002) "Symbol grounding and the symbolic theft hypothesis." Simulating the Evolution of Language, edited by A. Cangelosi and D. Parisi. London: Springer.
ენათმეცნიერება
ადამიანის განვითარება
ავშარი (აღჯაბადი)

ავშარი (აღჯაბადი)
ავშარი — სოფელი აზერბაიჯანში, აღჯაბადის რაიონში.მოსახლეობის რაოდენობა 5600 კაცი
რესურსები ინტერნეტში
აღჯაბადის რაიონის სოფლები
ლულაია

ლულაია — ასურეთის მეფე. ლულაია სამეფო ტახტზე ბაზაიას შემდეგ ავიდა, მისი მმართველობა დაიწყო ძვ. წ. 1621 წელს და დასრულდა ძვ. წ. 1616 წელს, მის შემდეგ ასურეთის სამეფო ტახტზე კიდინ-ნინუა ავიდა.
რესურსები ინტერნეტში
ასურეთი
ასურელი მეფეები
ასურეთის მეფეების სია
ასურეთის მეფეები
გოლასკური

გოლასკური — სოფელი საქართველოში, სამეგრელო-ზემო სვანეთის მხარის სენაკის მუნიციპალიტეტში, თეკლათის თემის შემადგენლობაში (სოფლები: გოლასკური, თეკლათი, რეკა, საგვარამიო, ტყირი).
მდებარეობს ოდიშის ვაკეზე, მდინარე ცივის (რიონის მარჯვენა შენაკადი) მარჯვენა მხარეს, ზღვის დონიდან 10 მ, სენაკიდან 8 კმ.
დემოგრაფია
2014 წლის აღწერის მონაცემებით სოფელში ცხოვრობს 419 ადამიანი.
ლიტერატურა
სქოლიო
სენაკის მუნიციპალიტეტის სოფლები
გლეჩერჰორნი

გლეჩერჰორნი — მთა ბერნის ალპებში, შვეიცარიაში, ბერნისა და ვალეს კანტონების საზღვარზე. წარმოქმნის ლაუტერბრუნენის კედლის სამხრეთ დაბოლოებას, იუნგფრაუს სამხრეთით. სიმაღლე 3 983 მეტრი.
რესურსები ინტერნეტში
Gletscherhorn on Hikr
ალპები
შვეიცარიის მთები
კირნინო

კირნინო — სოფელი ჩრდილოეთ მაკედონიაში, ჩაშკის თემში (ვარდარის რეგიონი). მდებარეობს ზღვის დონიდან 903 მეტრზე. 2002 წლის მონაცემებით, მოსახლეობა 3 ადამიანს შეადგენდა.
იხილეთ აგრეთვე
ვარდარის რეგიონი
ჩაშკის თემი
სქოლიო
ჩაშკის თემის სოფლები
Margaret of Bourbon (1438–1483)

Margaret of Bourbon (1438–1483)
Margaret of Bourbon (5 February 1438 – 24 April 1483) was the daughter of Charles I, Duke of Bourbon (1401–1456) and Agnes of Burgundy (1407–1476).
On 6 April 1472, she became the first wife of Philip II, Duke of Savoy (1443–1497). Her children from this marriage were:
Louise (1476–1531), married Charles d'Orléans, Count of Angoulême, had children including:
Francis I of France whose daughter Margaret of Valois married to Emmanuel Philibert, Duke of Savoy.
Marguerite of Navarre (1492–1549); Queen consort of King Henry II of Navarre.
Girolamo (1478)
Philibert II (1480–1504)
She died on 24 April 1483 at the Chateau de Pont d'Ain.
Ancestors
References
Sources
1438 births
1483 deaths
Marguerite
Marguerite
Marguerite
Bresse, Countess of, Margaret of Bourbon
15th-century French people
15th-century French women
აპიუსის გზა

აპიუსის გზა, აპიუსის ძველი გზა — პირველი რომაული მოკირწყლული გზა. საერთო სიგრძე — 580 კმ. მშენებლობა დაიწყო ცენზორ აპიუს კლავდიუსის დროს (აქედან სახელწოდება) ძვ. წ. 312 წელს. რომაელები მას „ყველა გზის დედოფალს“ უწოდებდნენ, რითაც ხაზს უსვამდნენ მის განსაკუთრებულ მნიშვნელობას, რადგან რომისა და სამხრეთ აპენინის დამაკავშირებელი მნიშვნელოვანი სავაჭრო და სტრატეგიული გზა იყო. თავდაპირველად მიდიოდა კაპუამდე (212 კმ), ძვ. წ. 244 წლიდან — პორტ ბრუნდიზიუმამდე (ახლანდ. ბრინდიზი). სიგანეში 4–4,5 მეტრს აღწევდა. გრუნტში ამოჭრილი ტრანშეა შევსებული იყო ქვიშის, ხრეშის, თიხისა და ღორღის რამდენიმე ფენით, რომელიც იფარებოდა გათლილი ქვიშაქვისა და გრანიტის ფილებით.
აპიუსის გზის უძველესი მონაკვეთის (რომთან ახლოს) გარშემო ვილები ააგეს რომაელმა პატრიციებმა (კვინტილიუსების ვილა, II საუკუნე, და სხვ.); გზის გასწვრივ მდებარეობდა წარჩინებული მოქალაქეების საფლავის ძეგლები, საკურთხევლები და აკლდამები, მ.შ. ცეცილიუს მეტელუსის მავზოლეუმი (ძვ. წ. I საუკუნის ბოლო, მონუმენტური ცილინდრული ნაგებობა, დიამეტრით 20 მ, 1302 წელს გადაკეთდა თავდაცვით კოშკად), ვალერიუს კოტას მავზოლეუმი (ახ. წ. I საუკუნის დასაწყისი).
წმინდა პეტრესა და იესო ქრისტეს შეხვედრის ადგილზე (აპოკრიფული ტექსტი „პეტრეს საქმენი“) აღმართულია ადრექრისტიანული ბაზილიკა „Domine Quo Vadis?“ („უფალო, ვიდრე ჰხვალ?“); ქვა, რომელზეც აღბეჭდილია ქრისტეს ნატერფალი — მდებარეობს სან-სებასტიანოს ეკლესიასთან (IV ს.; აქ დაკრძალულია წმინდა სებასტიანე; ორივე ეკლესია გადაკეთებულია XVII საუკუნეში) ახლოს. აპიუსის გზის მიმდებარე ტერიტორიაზეა მაქსენციუსის ცირკი (306–312) და ადრექრისტიანული კატაკომბები: სან-კალისტო (II–III სს., III და VII–VIII სს.-ების მოხატულობის ფრაგმენტები), სან-სებასტიანო და სხვ.
გალერეა
სქოლიო
იტალიის გზები
ძველი რომი
რომის ღირსშესანიშნაობები
მარტინ კასერესი

მარტინ კასერესი
ხოსე მარტინ კასერეს სილვა (დ. 7 აპრილი, 1987; მონტევიდეო) — ურუგვაელი ფეხბურთელი, იტალიის სერია A-ს კლუბ „კალიარის“ ცენტრალური მცველი. თამაში შეუძლია ასევე მარჯვენა და მარცხენა მცველის პოზიციაზე.
დაიბადა მონტევიდეოში, კარიერა დაიწყო „დეფენსორში“. 2007 წლის თებერვალში გადავიდა ესპანეთის ლა ლიგის კლუბ „ვილიარეალში“.
2008 წლის 4 ივნისს გადავიდა „ბარსელონაში“ €16,5 მილიონის სანაცვლოდ.
2012 წლის 25 მაისს კასერესმა ოთხწლიანი კონტრაქტი გააფორმა „იუვენტუსთან“.
მიღწევები
საკლუბო
ბარსელონა
ლა ლიგა: 2008–09
კოპა დელ რეი: 2008–09
უეფა-ს ჩემპიონთა ლიგა: 2008–09
იუვენტუსი
სერია A (5): 2011–12, 2012-13, 2013-14, 2014-15, 2015-16
იტალიის სუპერთასი (3): 2012, 2013, 2015; ვერცხლის პრიზიორი: 2014
იტალიის თასი: 2014-15; ვერცხლის პრიზიორი: 2011–12
უეფა-ს ჩემპიონთა ლიგა: ვერცხლის პრიზიორი: 2014–15
ეროვნული ნაკრები
კოპა ამერიკა: 2011
რესურსები ინტერნეტში
მარტინ კასერესის გვერდი იუვენტუსის ოფიციალურ საიტზე
BDFutbol profile
2010 FIFA World Cup profile
Transfermarkt profile
Barcelona official profile
სქოლიო
დაბადებული 7 აპრილი
დაბადებული 1987
ურუგვაელი ფეხბურთელები
იუვენტუსის ფეხბურთელები
ბარსელონის ფეხბურთელები
სევილიის ფეხბურთელები
საუთჰემპტონის ფეხბურთელები
ვილიარეალის ფეხბურთელები
ურუგვაის ნაკრების ფეხბურთელები
2010 წლის მსოფლიო საფეხბურთო ჩემპიონატის ფეხბურთელები
2013 წლის ფიფა-ს კონფედერაციის თასის ფეხბურთელები
2014 წლის მსოფლიო საფეხბურთო ჩემპიონატის ფეხბურთელები
2018 წლის მსოფლიო საფეხბურთო ჩემპიონატის ფეხბურთელები
ჰერაკლიდების დინასტია

ჰერაკლიდების დინასტია — ბიზანტიის იმპერატორების დინასტია, მეფობდნენ 610-711 წლებში. სახელი ეწოდა დინასტიის დამფუძნებლის, იმპერატორ ჰერაკლეს მიხედვით, რომელმაც 610 წელს ძალაუფლება სამხედრო გადატრიალების გზით ჩაიგდო ხელში. ჰერაკლიდების დინასტიის მმართველობის პერიოდს დაემთხვა არაბების გამოჩენა მსოფლიო ასპარეზზე. თავდაპირველი წარმატებების მიუხედავად არაბებმა კონსტანტინოპოლის აღება ვერ შეძლეს, ჰერაკლიდმა იმპერატორებმა წარმატებით შეძლეს არაბთა პირველი შემოტევის უკუგდება, თუმცა დინასტიის უკანასკნელი წარმომადგენლების უუნარო მმართველობამ იმპერია ოცწლიანი ანარქიის პერიოდში ჩაითრია.
მმართველები
რესურსები ინტერნეტში
ByzantineEmpire.Info
ბიზანტიის დინასტიები
დინასტიები
თბილისის კვირაცხოვლის ეკლესია

თბილისის კვირაცხოვლის ეკლესია — მდებარეობს ჩუღურეთის ჩრდილო-აღმოსავლეთით, არსენალთან არსებული დიდხევის მარცხენა ნაპირზე, რკინიგზის ხაზთან, შემაღლებულ ადგილას (ბორცვზე).
ამჟამად დაკარგული აქვს ეკლესიის სახე, გადაკეთებულია საცხოვრებელ შენობად. კვირაცხოვლის ეკლესიის აგების ზუსტი თარიღი ცნობილი არ არის. ვახუშტის თბილისის 1735 წლის გეგმაზე №63-ით აქვს დატანილი „კვირაცხოველი“. 1800 წლის თბილისის გეგმაზე №11-ითაა დატანილი. კვირაცხოვლის ეკლესია XIX საუკუნის 80-იან წლების დასაწყისში ჯერ კიდევ არ ყოფილა აღდგენილი. XIX საუკუნის 90-იან წლებში კვირაცხოვლის ქართული ეკლესია შეიძინეს ახალ კუკიაზე, რკინიგზის გადაღმა მცხოვრებმა ასურელებმა, რომლებმაც აღადგინეს ეკლესია. თბილისის 1913 წლის გეგმაზე №249 დატანილია წმინდა თომას ეკლესია. XX საუკუნის 20-იანი წლებიდან ეკლესია გააუქმეს. ეკლესიასთან იყო სასაფლაო.
ლიტერატურა
ენციკლოპედია თბილისი, თბ., 2002, გვ. 593
თბილისის ეკლესიები
მოსე კობახიძე

მოსე კობახიძე (დ. 22 ივლისი, 1949, ჭიათურა — გ. 23 მარტი, 2002) — ქართველი თანამდებობის პირი, იურისტი, პოლიტიკოსი.
1972 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 1999 -2004 წლებში იყო საქართველოს მე-5 მოწვევის პარლამენტის წევრი (ჭიათურის მაჟორიტარი), საარჩევნო ბლოკი „საქართველოს მოქალაქეთა კავშირი “.
რესურსები ინტერნეტში
დაბადებული 22 ივლისი
დაბადებული 1949
საქართველოს V მოწვევის პარლამენტის წევრები
თბილისის სახელმწიფო უნივერსიტეტის კურსდამთავრებულები
ზაზა აბაშიძე

ზაზა აბაშიძე
ზაზა (ზაალ) აბაშიძე (დ. 28 ნოემბერი, 1957, თბილისი, საქართველო) — ქართველი ისტორიკოსი, საქართველოს ეროვნული ბიბლიოთეკის ყოფილი დირექტორი, საეკლესიო-საენციკლოპედიო ცენტრის გამგეობის თავმჯდომარე; ხელნაწერთა ეროვნული ცენტრის ხელმძღვანელი.
ბიოგრაფია
1979 წელს დაამთავრა თბილისის სახელმწიფო უნივერსიტეტის ისტორიის ფაკულტეტი; 1975 წელს მოსკოვის სახელმწიფო ისტორია-არქივმცოდნეობის ინსტიტუტის ისტორია-არქივმცოდნეობის ფაკულტეტი. ისტორიის მეცნიერებათა კანდიდატი, დოცენტი. მსახიობ დოდო აბაშიძის შვილი.
1980-1981 წწ. მუშაობდა თბილისის სახელმწიფო უნივერსიტეტის ისტორიის კათედრის ლაბორანტად. 1981-1983 წწ. ამავე უნივერსიტეტის ტოპონიმიკის ცენტრის უმცროს მეცნიერ-თანამშრომლად; 1983-1991 წწ. საქართველოს ისტორიის კათედრის უმცროს მეცნიერ-თანამშრომლად; 1991-2001 წწ. საქართველოს ისტორიის კათედრის მასწავლებლად; 1993-1995 წწ. მუშაობდა საქართველოს საგარეო საქმეთა სამინისტროში სახვადასხვა თანამდებობებზე. 1997-1988 წწ. გაიარა სტაჟირება ოქსფორდის უნივერსიტეტში რელიგიის მცოდნეობის სპეციალობით, ხოლო 2000 წ. რეგენსბურგის აღმოსავლეთის ეკლესიათა ინსტიტუტში აღმოსავლეთის ეკლესიათა ისტორიის სპეციალობით. 2001-2005 წწ. თსუ-ს საქართველოს ისტორიის კათედრის დოცენტი. 2005-2006 წწ. საქართველოს პარლამენტის ეროვნული ბიბლიოთეკის გენერალურ დირექტორი. 2007 წ. საქართველოს ეროვნული არქივის თავმჯდომარის მრჩევლი. 2006 წლიდან დღემდე არის საქართველოს საპატრიარქოს საეკლესიო-საენციკლოპედიო ცენტრის ხელმძღვანელი. 2009 წლიდან დღემდე მუშაობს საქართველოს საპატრიარქოს წმ. ანდრიას სახელობის ქართული უნივერსიტეტის საეკლესიო ისტორიისა და სამართლის სამაგისტრო პროგრამის ხელმძღვანელად. არის სრული პროფესორი. გამოქვეყნებული აქვს 30 სამეცნიერო ნაშრომი.
რესურსები ინტერნეტში
ზაზა აბაშიძე - liberali.ge
დაბადებული 28 ნოემბერი
დაბადებული 1957
ქართველი ისტორიკოსები
ქართველი ტელეწამყვანები
ზ
საქართველოს ეროვნული ბიბლიოთეკის დირექტორები
ინტერი (ტელეარხი)

ინტერი (ტელეარხი)
ინტერი — უკრაინული ტელეარხი, რომელმაც მაუწყებლობა დაიწყო 1996 წლის 20 ოქტომბერს და შედის „Inter Media Group“ ჰოლდინგში.
ისტორია
დაარსების დღიდან გენერალური დირექტორი იყო ალექსანდრე ზინჩენკო, რომელიც შემდეგში არხის საპატიო პრეზიდენტი გახდა. 2001-2006 წლებში ტელეარხს ხელმძღვანელობდა ვლადისლავ რიაშინი. მისი ხელმძღვანელობის პერიოდში „ინტერი“ უკრაინის წამყვანი ტელეარხი გახდა.
2002 წლის 30 დეკემბრიდან „ინტერი“ სადღეღამისო მაუწყებლობაზე გადავიდა.
2016-2019 წლებში ტელეარხის მმართველი იყო ეკატერინა შკურატოვა.
მფლობელები სხვადასხვა დროს იყვნენ: იგორ პრუჟნიკოვი (1996-2005), ვალერი ხოროშკოვსკი (2005-2013), დიმიტრი ფირტაში (2006-2021), სერგეი ლიოვოჩკინი (2013-დან).
პროექტები
ინტერსკოლა
2006 წელს ტელეარხმა გახსნა „ინტერსკოლა“ — მედიასაგანმანათლებლო პროგრამა, რომლის მიზანია სატელევიზიო სფეროს მაღალკვალიფიციური სპეციალისტების მომზადება.
ფონდი „ინტერი — ბავშვებს
ტელეარხმა ჩამოაყალიბა საქველმოქმედო ფონდი — პროგრამა, რომელიც ორიენტირებულია ობოლი და ავადმყოფი ბავშვების დახმარებაზე. ფონდი ასევე აფინანსებს სპორტულ, შემოქმედებით ორგანიზაციებს და ახალგაზრდა ტალანტებს. ფონდის დირექტორია ტელეწამყვანი დაშა მალახოვა.
რესურსები ინტერნეტში
ტელეარხის ოფიციალური საიტი
ტელეარხი instagram-ზე
ტელეარხი facebook-ზე
ტელეარხი youtube-ზე
სქოლიო
სატელევიზიო არხები
ლასლო პაალი

ლასლო პაალი
ლასლო პალი (დ. 30 ივლისი , 1846, სოფ. ზამი, ამჟ. ჰუნედოარის ჟუდეცი, ტრანსილვანია — გ. 4 მარტი, 1879, შარანტონ-ლე-პონი, საფრანგეთი) — უნგრელი მხატვარ-პეიზაჟისტი და იმპრესიონისტი. ბარბიზონის სკოლის წარმომადგენელი.
ბიოგრაფია
დაიბადა 1846 წელს. 1864–1866 წლებში სწავლობდა ხელოვნებას ვენის სახვითი ხელოვნების აკადემიაში. იყო გერმანელი მხატვრის ალბერტ ციმერმანის მოსწავლე. 1869 წელს მიუნხენში მოაწყო მცირე გამოფენა. 1874 წლიდან დიუსელდორფის მხატვართა ასოციაციის წევრია. გარდაიცვალა 1879 წელს.
ხანმოკლე სიცოცხლის განმავლობაში დახატა 65 სურათი.
გალერეა
რესურსები ინტერნეტში
Detailed biography by Lázár László Művészet
უნგრელი მხატვრები
დაბადებული 30 ივლისი
დაბადებული 1846
გარდაცვლილი 4 მარტი
გარდაცვლილი 1879
Mogila, North Macedonia

Mogila, North Macedonia
Mogila is a village in North Macedonia. The village is located in Pelagonia Region, north-east of the city of Bitola. The name probably derives from the Slavic word "Mogila" which could mean "mound", "hill" or "grave".
Demographics
According to the 2002 census, all but one of Mogila's 1,526 residents were Macedonian. Ethnic groups in the village include:
History
In the 19th century Ottoman Macedonia, Mogila was known as a village in the district of Bitola with a large population of "Komiti" or Macedonian freedom fighters. In 1900, Mogila had 850 residents.
In the late 19th century and early 20th century the village became involved in the struggle of the Internal Macedonian Revolutionary Organization against Ottoman rule. On May 8, 1903, the home of local revolutionary Nikola Meshkov, a member of Parashkev Tsvetkov's band, was raided by Ottoman forces, and in the ensuing battle three men and two women were killed.
Sports
Local football club FK Mogila last played in the Macedonian Third League.
Notable people
Dimče Sarvanov, IMRO revolutionary
References
External links
Municipality of Mogila
Villages in Mogila Municipality
სადახლოს არხი

სადახლოს არხი — სარწყავი არხი აღმოსავლეთ საქართველოში, ქვემო ქართლის ვაკეზე. საზრდოობს მდინარე დებედის წყლით. სათავეს იღებს სოფელ სადახლოს ზემოთ დაახლოებით 3 კმ-ზე. მაგისტრალური არხის სიგრძეა 10,2 კმ; მაქსიმალური გამტარუნარიანობა — 1,0 მ³/წმ. რწყავს მარნეულის მუნიციპალიტეტის მიწებს (1210 ჰა). ექსპლუატაციაშია 1930 წლიდან.
ლიტერატურა
საქართველოს არხები
ჩრდილოეთ კორეის მშვიდობის მუზეუმი

ჩრდილოეთ კორეის მშვიდობის მუზეუმი (ჰანჯა. 朝鮮民主主義人民共和國平和博物館) — მუზეუმი ჩრდილოეთ კორეაში. აშენდა, რათა აქ 1953 წლის 27 ივლისს შემდგარიყო კორეის ომის დაზავების ხელშეკრულების ხელმოწერა. ის მდებარეობს ჩრდილოეთ კორეის, ჰამგეონ-ბუკდოს პროვინციის ყოფილ სოფელ პანმუნჯომში. საერთო უსაფრთხოების მონაკვეთიდან ჩრდილო-დასავლეთით დაახლოებით 1.2 კმ-ში. ის ერთადერთია, რაც ყოფილი სოფლიდან შემორჩა, ხოლო სახელი - პანმუნჯომში 1950-იანი წლებიდან საერთო უსაფრთხოების მონაკვეთს ეწოდება. ის ასევე კიჯონ-დონიდან (რომელსაც ხშირად პროპაგანდს სოფელს უწოდებენ) ჩრდილო-აღმოსავლეთით 1,9 კილომეტრში მდებარეობს. აქ ინახება 1976 წელს მომხდარი ნაჯახით მკვლელობის ინციდენტის იარაღები, როდესაც ორი ამერიკელი ჯარისკაცი: კაპიტანი არტურ ბონიფასი და ლეიტენატი მარკ ბარეტი დაიღუპა.
შენობაში, კარების თავზე კიდია პიკასოს მტრედის ასლი. ხელმოწერის ცერემონიალზე ამრიკელებმა ეს კომუნიზმის სიმბოლოდ მიიჩნიეს (რადგან პიკასო კომუნისტი იყო) და მოითხოვეს მისი დაფარვა.
რესურსები ინტერნეტში
Photos of Peace Museum
Photo of axe
Photo of interior of museum
სქოლიო
ჩრდილოეთ კორეის მუზეუმები
მშვიდობის მუზეუმები
ლებაისკარი

ლებაისკარი — შუა საუკუნეების ქართული ხეროთმოძღვრების ძეგლი, თუშეთ-ხევსურეთში გავრცელებული საცხოვრებელი ციხე-სახლის ერთ-ერთი ნიმუში. მდებარეობს სოფელი ლებაისკართან (პირიქითა ხევსურეთი), შატილის გზაზე.
ლებაისკარი ხუთსართულიანი კოშკია, რომლის სართულები შიგნით ერთმანეთს უკავშირდებიან გადასატანი ხის კიბეებით. საქონლისათვის გამოყოფილია ქვედა სართული (გომური). ზემოთ, კედლის შუა ადგილზე, კოშკს ოთხივე მხარეს პატარა აივნის მსგავსი თითო სალოდე აქვს. უკანასკნელი სართული შიგნიდან გადახურულია შეკრული კამარით, გარედან - პირამიდისებრი საფეხურებიანი სახურავით.
რესურსები ინტერნეტში
ლიტერატურა
დუშეთის მუნიციპალიტეტის არქიტექტურული ძეგლები
ხევსურეთი
ნესაუალკოიოტლი

ნესაუალკოიოტლი — ქალაქი და მუნიციპალიტეტი მექსიკაში. შედის მეხიკოს შტატის შემადგენლობაში. მოსახლეობა 1,140,528 ადამიანი (2005).
იხილეთ აგრეთვე
მექსიკის ქალაქების სია
მექსიკის ქალაქები
ასავბაშევო

ასავბაშევო — სოფელი რუსეთის ფედერაციაში, ბაშკირეთის რესპუბლიკის აურგაზის რაიონში.
2010 წლის მონაცემებით, სოფელში ცხოვრობს 414 ადამიანი. რაიონულ ცენტრ თოლბაზიდან დაშორებულია 25 კილომეტრით. უახლოესი რკინიგზის სადგურია სტერლიტამაკი, რომელიც დაშორებულია 34 კმ-ით.
2002 წლის აღწერის მიხედვით, მოსახლეობის უმრავლესობას ჩუვაშები შეადგენენ (93%),.
რესურსები ინტერნეტში
Совет муниципальных образований Республики Башкортостан.
Арсланово на портале «Генеалогия и Архивы»
სქოლიო
აურგაზის რაიონის სოფლები